cyanic-selkie/wikianc huggingface dataset:
వెల్లూర్ కోట
చరిత్ర
ఈ ఆలయ ప్రాంగణంలో వున్న కళ్యాణ మండపంలోని శిల్ప కళా చాతుర్యం విజయనగర శిల్ప కళ వైభవానికి మచ్చు తునక. ఈ శిల్ప కళా చాతుర్యానికి అచ్చెరు వొందిన బ్రిటిష్ వారు ఆ కాలంలోనె దీన్ని ఏభాగానికి ఆభాగాన్ని విడదీసి లండన్ లో పునర్ నిర్మించాలని పథకం పన్ని దాని రవాణ కొరకు ఒక స్టీమరును కూడా సిద్దం చేసు కున్నారు. కాని భారతీయుల అదృష్ట వశాత్తు ఆ స్టీమరు భారత్ కు వస్తూ మార్గ మధ్యలోనె, మునిగి పోయింది. వారి పథకం ఆవిధంగా విపలమైంది. కనుక మనమీనాడు ఆ కళ్యాణ మండపాన్ని కనులార చూడ గలుగు తున్నాము.
136 ఎకారల విస్తీర్ణంలో వున్న ఈ కోటకు ఒకే ద్వారముంది. చుట్టు ఎత్తైన రాతి గోడ అందులో బురుజులుతో లోతైన అగడ్తలతో అలరారు చున్నది. కోట చుట్టు వున్న లోతైన, విశాలమైన అగడ్త చుట్టు విశాలమైన పచ్చికమైదానముంది. కోట లోనికి వెళ్లడానికి ఆ కాలంలో అగడ్తపై సస్పెన్షన్ వంతెన లాంటి గేటు వుండేదని చరిత్రికాదారలను బట్టి తెలుస్తున్నది. కాని ప్రస్తుతం ఈ స్థానంలో రోడ్డు ఉంది.
యితర లింకులు
వర్గం:భారతదేశ కోటలు వర్గం:తమిళనాడు కోటలు వర్గం:కోటలు
మైనంపాటి వేంకటసుబ్రహ్మణ్యము
మైనంపాటి వేంకటసుబ్రహ్మణ్యము (ఆగస్టు 25, 1926 - జూన్ 15, 2010) కడపజిల్లాకు చెందిన అజ్ఞాత రచయిత.
జీవిత విశేషాలు
ఇతడు కడప జిల్లా, రాజంపేట తాలూకా, బుడుగుంటపల్లెలో వేంకటసుబ్రహ్మణ్యం, అన్నపూర్ణమ్మ దంపతులకు 1926వ సంవత్సరం ఆగస్టు 25వ తేదీన జన్మించాడు. ఇతడు ఆరువేల నియోగి బ్రాహ్మణుడు. యజుశ్శాఖాధ్యాయి. భారద్వాజ గోత్రీయుడు. ఇతని వంశము (మైనంపాటి వంశము) చారిత్రక- సంగీత - సాహిత్య విశేషము కలది. మైనంపాడులోని వేణుగోపాలస్వామి ఇతని కులదైవము.
విద్య, ఉద్యోగం
ఇతడు బుడుగుంటపల్లెలో ప్రాథమిక విద్య ముగించుకుని కోడూరులోని హైయ్యర్ ఎలిమెంటరీ పాఠశాలలో 8వ తరగతి వరకు చదువుకున్నాడు. తరువాత గ్రామాధికారుల పరీక్షలు వ్రాసి ఉత్తీర్ణుడై 1949వరకు గ్రామాధికారిగా పనిచేశాడు. లోకన రాఘవయ్య వద్ద సంస్కృతాంధ్రాలు చదువుకుని మద్రాసు విశ్వవిద్యాలయం వారి విద్వాన్ పరీక్షలకు కట్టి ఉత్తీర్ణుడై విద్వాన్ పట్టాను పొందాడు. తరువాత ఉపాధ్యాయ శిక్షణను పూర్తి చేశాడు. కొన్నాళ్లు చిత్రలేఖనము అభ్యసించి ఫ్రీహాండ్, అవుట్‌లైన్, మోడల్ డ్రాయింగు, పెయింటింగు, డిజైనింగులలో హైయర్ సర్టిఫికెట్ కోర్సులు ముగించాడు. 1950లో కోడూరు(ఆర్.ఎస్) ఉన్నత పాఠశాలలో చిత్రలేఖనోపాధ్యాయుడిగా చేరి 1958లో ఆంధ్రభాషోపాధ్యాయుడిగా నియమింపబడ్డాడు.
సి.పి.బ్రౌన్ రూపకర్త
తెలుగు సాహిత్యానికి విశేషమైన కృషి చేసిన కడప జిల్లా కలెక్టర్ చార్లెస్ ఫిలిప్ బ్రౌన్ (1798-1884)యొక్క ఛాయాచిత్రాన్ని ఆ కాలంలో ఎవరూ భద్రపరచలేదు. అతని రూపురేఖలు ఎలా ఉంటాయో నేటితరానికి తెలియజేయడానికి లభ్యమైన అతని తండ్రి డేవిడ్ బ్రౌన్ ఫోటోలోని పోలికలను ఆధారం చేసుకొని జానమద్ది హనుమచ్ఛాస్త్రి అభ్యర్థన మేరకు మైనంపాటి వేంకటసుబ్రహ్మణ్యము చిత్రించిన బ్రౌన్ ఊహాచిత్రమే ఈనాటికీ ప్రామాణికంగా పరిగణించబడుతున్నది.
వేమన కడపజిల్లా వాడే
యోగి వేమన కడపజిల్లా చిట్వేలు ప్రాంతానికి చెందినవాడని నిరూపిస్తూ ఎన్నో పరిశోధనా వ్యాసాలను ఇతడు వ్రాశాడు.
రచనలు
ఇతడు ఎన్నో నాటకములు, నవలలు, శతకములు, ఖండికలు వ్రాసి ఉన్నాడు. వీటిలో ఎక్కువభావము అముద్రితాలు. ఇతడు వ్రాసిన 'ఆకులు చెప్పిన అరవైనాలుగు కథలు' పిల్లల పత్రిక బాలమిత్రలో కొన్ని సంవత్సరాలు ధారావాహికగా ప్రచురితమైంది. ముద్రణకు నోచుకున్న ఇతని రచనలు:
1. త్రిలింగ భారతి: ఈ కావ్యము (శతకము?)లోని ప్రతి పద్యము ఆంధ్రదేశపు చారిత్రాంశాలను తెలుపుతుంది. వేదము వెంకటకృష్ణశర్మ దీనిని 'ఆంధ్రుల పురాణము'గా కొనియాడాడు.
2. శ్రీకృష్ణ తాండవము - గోపికాలాస్యము : ఇది ఒక గేయ కావ్యము. భాగవతమును మథించి కృష్ణతత్త్వమును అర్థం చేసుకుని ఆనందోత్సాహముతో వ్రాసిన కావ్యము ఇది. ఈ గేయకృతిలో మొదట శ్రీకృష్ణతాండవము, తరువాత గోపికా లాస్యము వర్ణించబడింది. నాట్యకళలో తాండవము, లాస్యము అని రెండు భేదములున్నాయి. తాండవము ఉధృతమైనది. పురుషులకు ఉద్దేశింపబడినది. లాస్యము సుకుమారమైనది. స్త్రీలకు ఉద్దేశించబడింది. వీటికి అధిదేవతలు శివపార్వతులు. శ్రీకృష్ణుడు బాల్యములో కాళీయుని పడగలపై భరతశాస్త్ర పద్ధతిలో తాండవమాడినాడు. గోపికలు శ్రీకృష్ణునితో రాసక్రీడలనాడినారు. ఈ సన్నివేశాలను ఆలంబనగా చేసుకొని ఇతడు శ్రీకృష్ణ తాండవము - గోపికాలాస్యము అనే ఈ గేయకృతిని రచించాడు. ఈ కావ్యములో ఇతడు ప్రయోగించిన అనేక శబ్ద, క్రీడ, భరతనాట్య, సంగీత, శృంగార, అభినయ, ఆంగిక విషయాలను ప్రతి పుటలోను క్రింద లఘుటిప్పణిలో వివరించాడు. కవి స్వతహాగా చిత్రకారుడు కావడం చేత అక్కడక్కడ నాట్యభంగిమలను చిత్రించి ఈ కావ్యానికి మరొక విశిష్టతను చేకూర్చాడు. ఇతడు పుట్టపర్తి నారాయణాచార్యుల అభిమాని కావడం చేత అతని శివతాండవము పోకడలోనే ఈ కావ్యము నడిచింది. అయితే ఈ కావ్యరచనలో ఇతడు ఎన్నో కొత్తమార్గాలను కూడా తొక్కినాడు.
రచనల నుండి ఉదాహరణలు
అల్లదె కొండకోనల మహాద్భుత శిల్పకళానివేశముల్ కొల్లఁగ నిల్చియున్నవట; కోరికనుంగను'మెల్లోరా'గుహా లెల్లను బౌద్ధచైత్యము లనేకములున్న వఖండ చిత్రముల్ చల్లని తల్లి! పొమ్మటుల జాలముగాదు త్రిలింగభారతీ!
దొంగరాముడు అండ్ పార్టీ
దొంగరాముడు అండ్ పార్టీ 2003, జూన్ 26న విడుదలైన తెలుగు చలనచిత్రం. వంశీ దర్శకత్వం వహించిన ఈ చిత్రంలో శ్రీకాంత్, లయ, భువనేశ్వరి, జయప్రకాష్ రెడ్డి, కోట శ్రీనివాసరావు, తనికెళ్ళ భరణి, కృష్ణ భగవాన్ ముఖ్యపాత్రలలో నటించగా, చక్రి సంగీతం అందించారు.
మైనంపాటి వేంకటసుబ్రహ్మణ్యము
రచనల నుండి ఉదాహరణలు
ఉర్విని దేవళంబులె మహోన్నతికెక్కెను శిల్పశాలలై పూర్వము తెల్గుభూధవుల పోషణలోన విశేషభక్తియే సర్వము చిత్రశిల్పముల సంపదకెల్లను హేతుభూతమౌ గర్వము తెల్గుజాతికది కారణమౌను త్రిలింగభారతీ! (త్రిలింగ భారతి నుండి)
ఆకారమై త్రిగుణ సాకారమై కన, ని రాకారమై నిలిచి శ్రీకారమై వినని హుంకారమై కడలి భాంకారమై వెలయ టంకారమై వెడలి ఢంకారమై తెలియ హంకారమై కలభ ఘీంకారమై యళుల ఝంకారమై కేకి క్రీంకారమై సిరుల ప్రాకారమై కలికి హ్రీకారమై చెలగు ణాకారమై లలిత క్లీకారమై వెలుగు అంకారమై రసాలంకారమై పలికి శంకారమై నిత్యమోంకారమై కులికి ఆడెనమ్మా! కృష్ణుడు పాడెనమ్మా! విష్ణువు (శ్రీకృష్ణతాండవము - గోపికాలాస్యము నుండి)
దొంగరాముడు అండ్ పార్టీ
ఇతర లంకెలు
వర్గం:వంశీ దర్శకత్వం వహించిన సినిమాలు వర్గం:చక్రి సంగీతం అందించిన సినిమాలు వర్గం:శ్రీకాంత్ నటించిన చిత్రాలు వర్గం:లయ నటించిన చిత్రాలు వర్గం:జయప్రకాశ్ రెడ్డి నటించిన చిత్రాలు వర్గం:కోట శ్రీనివాసరావు నటించిన సినిమాలు వర్గం:2003 తెలుగు సినిమాలు
మైనంపాటి వేంకటసుబ్రహ్మణ్యము
మరణం
ఇతడు 2010, జూన్ 15 వ తేదీన తన 83వ యేట మరణించాడు.
మూలాలు
వర్గం:తెలుగు రచయితలు వర్గం:తెలుగు కవులు వర్గం:భారతీయ చిత్రకారులు వర్గం:1926 జననాలు వర్గం:ఆదర్శ ఉపాధ్యాయులు వర్గం:వైఎస్ఆర్ జిల్లా రచయితలు వర్గం:కడప జిల్లా కవులు వర్గం:కడప జిల్లా ఉపాధ్యాయులు
టి.సంతోష్ కుమార్
టి.సంతోష్‌ కుమార్‌ తెలంగాణ రాష్ట్రానికి చెందిన రాజకియ నాయకుడు. అతను 2013 నుండి 2019 వరకు తెలంగాణ శాసనమండలి సభ్యుడిగా పని చేశాడు.
రాజకీయ జీవితం
టి.సంతోష్ కుమార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసాడు. అతను ఉమ్మడి ఆంధ్రప్రదేశ్ రాష్ట్రంలో కరీంనగర్ జిల్లా కాంగ్రెస్‌ అధ్యక్షుడిగా పని చేసాడు. టి.సంతోష్ కుమార్ 2013లో జరిగిన ఆంధ్రప్రదేశ్ శాసనమండలి ఎన్నికల్లో కాంగ్రెస్ పార్టీ తరపున ఎమ్మెల్యేల కోటాలో ఎమ్మెల్సీగా ఎన్నికయ్యాడు. టి.సంతోష్ కుమార్ 2018 డిసెంబరు 21న కాంగ్రెస్ పార్టీని వీడి, తెలంగాణ రాష్ట్ర సమితిలో చేరాడు.
బయటి లింకులు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ శాసనమండలి సభ్యులు
భారత ఆర్థిక మంత్రి
భారతదేశ ఆర్థిక మంత్రిత్వ శాఖకు నేతృత్వం వహించేది, ఆర్థిక మంత్రి. కేంద్ర క్యాబినెట్‌లోని సీనియర్ మంత్రుల్లో ఒకరు ఈ శాఖను నిర్వహిస్తారు. ఆర్థిక మంత్రి ప్రభుత్వ కోశ విధానానికి బాధ్యత వహిస్తారు. ఇందులో భాగంగా పార్లమెంటులో బడ్జెటును ప్రవేశపెట్టడం అర్థిక మంత్రి ముఖ్య విధుల్లో ఒకటి. బడ్జెట్టు ద్వారా ప్రభుత్వ పన్నుల విధానాన్ని వెల్లడించడమే కాకుండా, వివిధ మంత్రిత్వ శాఖలకు, ప్రభుత్వ శాఖలకూ కేటాయింపులను కూడా ప్రతిపాదిస్తాడు. ఆర్థిక మంత్రికి సహాయకంగా సహాయ మంత్రి, డిప్యూటీ మంత్రి వ్యవహరిస్తారు.
స్వతంత్ర భారతానికి మొదటి ఆర్థిక మంత్రిగా ఆర్.కె. షణ్ముగం చెట్టి పనిచేసారు. ఆయనే భారత తొలి బడ్జెట్టును సమర్పించాడు. ప్రస్తుత ఆర్థిక మంత్రి గా నిర్మలా సీతారామన్  ఉన్నారు.
మూలాలు
వర్గం:భారత ప్రభుత్వం
తెలంగాణ రాష్ట్ర బడ్జెట్ (2020-2021)
తెలంగాణ రాష్ట్ర బడ్జెట్‌ (2020-2021) అనేది తెలంగాణ రాష్ట్రానికి సంబంధించిన బడ్జెట్. తెలంగాణ శాసనసభ సమావేశాల్లో భాగంగా 2020 మార్చి 6న బడ్జెట్ సమావేశాలు ప్రారంభమ్యాయి. తొలిసారిగా తెలంగాణ గవర్నర్ తమిళిసై బడ్జెట్ సమావేశాల సందర్భంగా ఉభయ సభలను ఉద్దేశించి ప్రసంగించింది. బడ్జెట్ ప్రవేశపెట్టే అవకాశాన్ని తనకు కల్పించిన ముఖ్యమంత్రి కేసీఆర్‌కు కృతజ్ఞత చెబుతూ 2020, మార్చి 8న ఉదయం 11:30 గంటలకు తెలంగాణ రాష్ట్ర ఆర్థిక శాఖామంత్రి తన్నీరు హరీశ్ రావు మొదటిసారి బడ్జెట్‌ను అసెంబ్లీలో ప్రవేశపెట్టాడు. 1 గంట 2 నిముషాలపాటు బడ్జెట్ ప్రసంగం చదివాడు.
2020-21 మొత్తం బడ్జెట్ అంచనా రూ. 1,82,914.42 కోట్లు కాగా, రెవిన్యూ వ్యయం రూ. 1,38,669.82 కోట్లు, క్యాపిటల్ వ్యయం రూ. 22,061.18 కోట్లు, రెవిన్యూ మిగులు రూ. 4,482.12 కోట్లు, ఆర్థిక లోటు రూ. 33,191.25 కోట్లుగా అంచనా వేయబడింది. 2020 మార్చి 7న సాయంత్రం ప్రగతి భవన్‌ లో ముఖ్యమంత్రి కె. చంద్రశేఖర్ రావు అధ్యక్షతన జరిగిన రాష్ట్ర మంత్రివర్గ సమావేశంలో 2020-21 సంవత్సరానికి రాష్ట్ర బడ్జెట్‌ను మంత్రివర్గం పరిశీలించి ఆమోదించింది.
ఇతర వివరాలు
కోటి మందికిపైగా జనాభా నివసిస్తోన్న హైదరాబాద్ నగరం నుంచి రాష్ట్రానికి ఎక్కువ ఆదాయం సమకూరుతున్న నేపథ్యంలో నగర అభివృద్ధి కోసం ప్రభుత్వం ప్రత్యేక నిధులు కేటాయించబడ్డాయి. హైదరాబాద్, పరిసర ప్రాంతాల అభివృద్ధితోపాటు మూసీ నది ప్రక్షాళన, మూసీ రివర్ ఫ్రంట్ ప్రాజెక్ట్ అమలు కోసం బడ్జెట్లో రూ. 10 వేల కోట్లు కేటాయించబడ్డాయి. హైదరాబాద్ నగరంలో అభివృద్ధి కార్యక్రమాల కోసం వచ్చే ఐదేళ్లలో రూ.50 వేల కోట్లు అవసరమని అంచనా వేసిన తెలంగాణ ప్రభుత్వం, తొలి దఫాలో భాగంగా రూ.10 వేల కోట్లు కేటాయించి, దీన్ని మిగతా నాలుగేళ్లు కొనసాగించేలా ప్రాణాళిక వేసింది.
బయటి లింకులు
వర్గం:తెలంగాణ ప్రభుత్వం వర్గం:తెలంగాణ బడ్జెట్
శక్తి పానీయాలు
శక్తి పానీయాలు  లేదా ఎనర్జీ డ్రింక్స్  (Energy drinks) తక్షణ శక్తి కోసం వినియోగించే రసాయన పానీయాలు.
నేపథ్యము
సత్వరం శక్తినిచ్చే పానీయాలంటే చాలామంది ఇష్టపడుతుంటారు. రకరకాల రంగులలో ఆకర్షణీయంగా కనిపించే వీటిల్లో చక్కెరతో పాటు కెఫీన్ కూడా ఎక్కువగానే ఉంటుంది. అందువల్ల వీటిని తాగిన వెంటనే తాత్కాలికంగా హుషారుగా అనిపిస్తుంది.
దుష్ప్రభావాలు
వీటితో మంచి కన్నా కీడే ఎక్కువని పరిశోధకులు హెచ్చరిస్తున్నారు. ఇవి రక్తపోటు పెరగటానికే కాదు.. గుండెలయ దెబ్బతీయటానికీ దోహదం చేస్తున్నట్టు అమెరికన్ హార్ట్ అసోసియేషన్ అధ్యయనంలో తేలింది. శక్తినిచ్చే పానీయాలపై గతంలో చేసిన ఏడు అధ్యయనాలను క్రోడీకరించి గుండె ఆరోగ్యంపై ఇవి చూపే ప్రభావాలను నిర్ధారించారు. కేవలం ఒకటి నుంచి మూడు డబ్బాల శక్తి పానీయాలు తాగినా ఇవి తీవ్ర ప్రభావం చూపుతున్నట్టు వెల్లడైంది. వీరి గుండెను ఈసీజీ తీయగా.. అందులో క్యూ, టీ బిందువుల మధ్య విరామం 10 మిల్లీసెకండ్ల మేరకు ఎక్కువగా ఉంటున్నట్టు గుర్తించారు. ఈ బిందువుల మధ్య విరామం పెరగటమనేది గుండెలయ దెబ్బతినటాన్ని సూచిస్తుండటం గమనార్హం. అలాగే శక్తినిచ్చే పానీయాలు తాగినవారి సిస్టాలిక్ రక్తపోటు (పై సంఖ్య) కూడా సగటున 3.5 పాయింట్లు పెరుగుతున్నట్టు పరిశోధకులు గుర్తించారు. కాబట్టి అధిక రక్తపోటు లేదా క్యూటీ సిండ్రోమ్ గలవారు శక్తి పానీయాలను తీసుకునేముందు ఒకటికి రెండుసార్లు ఆలోచించుకోవాలని సూచిస్తున్నారు. శక్తినిచ్చే పానీయాల్లో కెఫీన్ మూలంగా వీటికి అలవాటుపడే ప్రమాదమూ ఉంది. దీంతో వీటిని తాగకపోతే కొన్నిసార్లు తలనొప్పి, అలసట, చిరాకు వంటి లక్షణాలు కనిపించవచ్చు. ఇవి మన శరీరంలోని సోడియం, పొటాషియం వంటి ఎలక్ట్రోలైట్ల స్థాయిలలో అసాధారణ మార్పులు కలగజేస్తాయి. కాబట్టి తల్లిదండ్రులు తమ పిల్లలను వీటికి దూరంగా ఉండేలా చూడటం మేలని నిపుణులు సూచిస్తున్నారు. శక్తి పానీయాలు నీటికి ప్రత్యామ్నాయం కాదనీ గుర్తుంచుకోవాలి. పైగా వీటిల్లోని కెఫీన్ ఒంట్లోంచి నీటిని ఎక్కువగా బయటకు పంపిస్తుంది కూడా. కాబట్టి దాహం వేసినప్పుడు ఇలాంటి శక్తినిచ్చే పానీయాల కన్నా నీళ్లు తాగటమే మేలు అని వారు సూచిస్తున్నారు.
బయటి లంకెలు
వర్గం:పానీయాలు వర్గం:ఆహార పదార్థాలు
విడవలూరు మండలం
విడవలూరు మండలం, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా లోని మండలం.
జనాభా గణాంకాలు
2011 భారత జనాభా లెక్కల ప్రకారం శ్రీ పొట్టి శ్రీరాములు నెల్లూరు జిల్లాకు చెందిన విడవలూరు మండలం మొత్తం జనాభా 47,489 గా ఉంది. వీరిలో 23,981 మంది పురుషులు కాగా 23,508 మంది మహిళలు ఉన్నారు. 2011 లో విడవలూరు మండలంలో మొత్తం 13,669 కుటుంబాలు నివసిస్తున్నాయి. మండలం సగటు లింగ నిష్పత్తి 980.2011 జనాభా లెక్కల ప్రకారం విడవలూరు మండలం జనాభా అంతా పట్టణ ప్రాంతాల్లో నివసిస్తున్నారు. పట్టణ ప్రాంతంలో సగటు అక్షరాస్యత 62.8%గా ఉంది. మండల లింగ నిష్పత్తి 980.మండలంలో 0-6 సంవత్సరాల వయస్సు గల పిల్లల జనాభా 4964, ఇది మొత్తం జనాభాలో 10%గా ఉంది. మండల పరిధిలో 0-6 సంవత్సరాల మధ్య 2583 మంది మగ పిల్లలు ఉండగా, 2381 మంది ఆడ పిల్లలు ఉన్నారు. మండలం బాలల లైంగిక నిష్పత్తి 922గా ఉంది. ఇది విడవలూరు మండల సగటు లింగ నిష్పత్తి 980 కన్నా తక్కువ.మండల మొత్తం అక్షరాస్యత 62.84%.పురుషుల అక్షరాస్యత 61.81% ఉండగా, స్త్రీల అక్షరాస్యత 50.63%గా ఉంది.
2001 భారత జనాభా లెక్కల ప్రకారం మండల జనాభా మొత్తం 46,793 మంది ఉండగా, అందులో-పురుషులు 23,763 మంది కాగా, స్త్రీలు 23,030 మంది ఉన్నారు.2001 భారత జనాభా లెక్కల ప్రకారం మండల అక్షరాస్యత మొత్తం 62.39% - పురుషులు అక్షరాస్యత 70.17%,  స్త్రీలు  అక్షరాస్యత 54.36%గా ఉంది.
ఎ.నారాయణస్వామి
ఎ.నారాయణస్వామి కర్ణాటక రాష్ట్రానికి చెందిన రాజకీయ నాయకుడు. ఆయన నాలుగు సార్లు ఎమ్మెల్యేగా ఎన్నికై రాష్ట్ర మంత్రిగా పని చేసి, 2019లో తొలిసారి లోక్‌సభకు ఎంపీగా ఎన్నికై 7 జులై 2021 నుండి నరేంద్ర మోదీ మంత్రివర్గంలో సామాజిక న్యాయం, సాధికారత శాఖ సహాయ మంత్రిగా భాద్యతలు నిర్వహిస్తున్నాడు.
రాజకీయ జీవితం
ఎ.నారాయణస్వామి భారతీయ జనతా పార్టీ ద్వారా రాజకీయాల్లోకి వచ్చి 1998లో తొలిసారి కర్ణాటక అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1999,2004, 2008లో వరుసగా నాలుగుసార్లు ఎమ్మెల్యేగా ఎన్నికయ్యాడు. ఆయన 2019లో జరిగిన పార్లమెంట్ ఎన్నికల్లో  చిత్రదుర్గ నియోజకవర్గం  నుండి లోక్‌సభకు ఎంపీగా ఎన్నికై 30 మే 2019 నుండి నరేంద్ర మోదీ మంత్రివర్గంలో కేంద్ర సామాజిక న్యాయం, సాధికారత శాఖ సహాయ మంత్రిగా భాద్యతలు నిర్వహిస్తున్నాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:కర్ణాటక వ్యక్తులు వర్గం:పార్లమెంటు సభ్యులు వర్గం:కర్ణాటక నుండి ఎన్నికైన లోక్‌సభ సభ్యులు వర్గం:17వ లోక్‌సభ సభ్యులు వర్గం:1957 జననాలు వర్గం:జీవిస్తున్న ప్రజలు
కొడవలూరు మండలం
కొడవలూరు మండలం ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా లోని మండలం
మండల జనాభా
2001 భారత జనాభా లెక్కలు ప్రకారం మండల పరిధిలోని మొత్తం జనాభా 	46,563 -అందులో పురుషులు 	23,333 - స్త్రీలు 	23,230. అక్షరాస్యత మొత్తం 	65.08% - పురుషులు అక్షరాస్యత 	72.54% - స్త్రీలు అక్షరాస్యత 	57.62%
చోపాల్ శాసనసభ నియోజకవర్గం
చోపాల్ శాసనసభ నియోజకవర్గం హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సిమ్లా జిల్లా, సిమ్లా లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
కాకినాడ రెవెన్యూ డివిజను
కాకినాడ రెవెన్యూ డివిజను, కాకినాడ జిల్లాకు చెందిన ఆదాయ పరిపాలనా విభాగం.కాకినాడ నగరంలో ఈ విభాగం ప్రధాన కార్యాలయం ఉంది.
చరిత్ర
కాకినాడ జిల్లా ఏర్పడడంతో రెవెన్యూ డివిజన్ లోని మండలాలు 9 నుండి 11 అయ్యాయి.
కురుక్షేత్ర జిల్లా
హర్యానా రాష్ట్రంలోని 22 జిల్లాల్లో కురుక్షేత్ర జిల్లా ఒకటి. హిందువులకు పవిత్ర స్థలమైన కురుక్షేత్ర పట్టణం ఈ జిల్లాకు ముఖ్య పట్టణం. జిల్లా విస్తీర్ణం 1,530 చ.కి.మీ. 2011 జనగణన ప్రకారం జిల్లా జనాభా 9,64,655. ఈ జిల్లా అంబాలా రెవిన్యూ విభాగంలో భాగం. కురుక్షేత్రం, శ్రీమద్ భగవద్గీత ఉద్భవించిన భూమి కూడా. కురుక్షేత్ర లోని జ్యోతిసార్‌లో కృష్ణుడు అర్జునుడికి గీతోపదేశం చేసాడని భావిస్తారు.
పేరు మూలం
ఎడమ|thumb| [[మహాభారతం రాతప్రతిలో కురుక్షేత్ర యుద్ధం చిత్రం]] ఈ జిల్లా పేరు పురాతన ప్రాంతం కురుక్షేత్రం నుండి వచ్చింది. అంటే కురుల భూమి అని అర్ధం. మహాభారతంలో వివరించిన కురుక్షేత్ర యుద్ధం ఇక్కడే జరిగింది. శ్రీ కృష్ణుడు యుద్ధానికి ముందు అర్జునుడికి భగవత్గీతను బోధించినది ఇక్కడే.
చరిత్ర
1973 లో పూర్వపు కర్నాల్ జిల్లా నుండి ఈ జిల్లాను ఏర్పరచారు. తరువాత కైతల్, యమునా నగర్ జిల్లాలను ఏర్పాటు చేసినపుడు ఈ జిల్లాలోని కొన్ని ప్రాంతాలను విడదీసి వాటిలో కలిపారు.
అంతర్జాతీయ గీతా మహోత్సవం
కురుక్షేత్ర కేవలం మహాభారత భూమి మాత్రమే కాదు, ఇది కృష్ణుడు అర్జునుడికి జీవన కర్మ తత్వాలను బోధించిన భూమి కూడా. 5000 సంవత్సరాలుగా, శ్రీమద్ భగవద్గీత మతాలు వర్గాల కతీతమైన గ్రంథంగా ఆవిర్భవించింది. అన్ని యుగాలలోనూ అనుసరణీయమైన నిస్వార్థ కర్మ సందేశాన్ని అందించినందుకు గాను ఇది ప్రపంచవ్యాప్తంగా గౌరవం, ఆరాధన పొందుతోంది
కురుక్షేత్రలో దశాబ్దాలుగా గీతా జయంతిని (గీతోపదేశ జన్మదినం) జరుపుతున్నారు. దీనిని కురుక్షేత్ర ఉత్సవం అని అంటారు. 2016 లో, హర్యానా ప్రభుత్వం దీనికి ప్రపంచ స్థాయిలో గుర్తింపు నివ్వాలని నిర్ణయించింది. 2016 డిసెంబరు 1 నుండి డిసెంబరు 11 వరకు కురుక్షేత్రలో అంతర్జాతీయ గీతా మహోత్సవాన్ని నిర్వహించింది. సాంప్రదాయిక క్యాలెండరు ప్రకారం డిసెంబరు 10 న గీతా జయంతిని జరుపుకున్నారు. 2016 లో, 10 లక్షల మందికి పైగా ప్రజలు ఈ కార్యక్రమాన్ని తిలకించారు. 2017 నవంబరు 17 న, 2018 డిసెంబరు 18 న, 2019 డిసెంబరు 8 న అంతర్జాతీయ గీతా మహోత్సవాలు జరిగాయి.
జనాభా వివరాలు
2011 జనాభా లెక్కల ప్రకారం కురుక్షేత్ర జిల్లా జనాభా 9,64,655. ఇది ఫిజి దేశ జనాభాకు, అమెరికా రాష్ట్రమైన మోంటానాకు సమానం. జనాభా రీత్యా భారతదేశ జిల్లాల్లో ఇది 452 వ అథానంలో ఉంది జిల్లాలో జనసాంద్రత 630/చ.కి.మీ. 2001-2011 దశాబ్దంలో జనాభా వృద్ధి రేటు 16.81%. కురుక్షేత్ర జిల్లాలో ప్రతి 1000 మంది పురుషులకు 889 మంది స్త్రీలున్నారు. అక్షరాస్యత 76.7% ఆఫ్.
2011 జనగణన ప్రకారం, జిల్లా జనాభాలో 81,94% మంది హిందీ మాట్లాడుతారు. 17,47% మందికి పంజాబీ మొదటి భాషగా ఉంది.
విద్యా సౌకర్యాలు
కురుక్షేత్ర విశ్వవిద్యాలయం 1956 లో కురుక్షేత్రంలో యూనిటరీ రెసిడెన్షియల్ విశ్వవిద్యాలయంగా స్థాపించబడింది. కురుక్షేత్ర లోని ప్రాంతీయ ఇంజనీరింగ్ కళాశాల 1963 లో స్థాపించారు. తరువాత దీనిని నేషనల్ ఇన్స్టిట్యూట్ ఆఫ్ టెక్నాలజీగా మార్చారు. కురుక్షేత్రలో నేషనల్ ఇన్స్టిట్యూట్ ఆఫ్ డిజైన్, నేషనల్ ఇన్స్టిట్యూట్ ఆఫ్ ఎలక్ట్రానిక్స్ &amp; ఇన్ఫర్మేషన్ టెక్నాలజీ లను కూడా స్థాపించాఅరు. ఇవి కాకుండా, జ్యోతిసార్‌లోని ఇనిస్టిట్యూట్ ఆఫ్ హోటల్ మేనేజ్‌మెంట్ కూడా పేరుగాంచినదే
మూలాలు
వర్గం:హర్యానా జిల్లాలు
బ్రంచ్
బ్రంచ్  అనగా ఉదయం టిఫిన్, మధ్యాహ్నం భోజనము- రెండింటి బదులూ ఒక్కసారే తీసుకునే ఆహారము. ఇది మెట్రో నగరాలలో బాగా పేరు పడింది.
నేపధ్యం
ఈ ఆలవాటు ముఖ్యంగా కొన్ని రకాలైన ఉద్యోగార్థుల అవసరార్థం పుట్టుకొచ్చింది.
దుష్ప్రభావాలు
బ్రంచ్ వలన అనేక దుష్ప్రభావాలు ఉన్నాయి.ఉదయం టిఫిన్ ఎంత ముఖ్యమో, మధ్యాహ్న భోజనమూ అంతే ముఖ్యం. ఉదయం లేచిన తర్వాత ఒకటి రెండు గంటల్లో టిఫిన్ తినకపోతే చాలా అనర్ధాలున్నాయని పోషకాహార నిపుణులు ఎప్పటి నుంచో చెబుతున్నారు. వాస్తవానికి రాత్రంతా ఆహారం లేకుండా ఖాళీగా ఉండటంతో శరీరంలో జీవక్రియలన్నీ మందగిస్తాయి. శక్తి కూడా సన్నగిల్లుతుంది. మనం ఉదయాన్నే టిఫిన్ తినటం వల్ల ఆ జీవక్రియలు వేగం పుంజుకుంటాయి. శక్తి కూడా ఉత్తేజితమవుతుంది. ఇక రోజంతా అలాగే కొనసాగుతుంది. కాబట్టి అల్పాహారం మన శరీరంలో రోజంతా జరగాల్సిన జీవక్రియలను గాడిలో పెడుతుందని, చక్కటి ఉత్ప్రేరకంగా పనిచేస్తుందని గుర్తించాలి. పెద్దలతో పాటు పిల్లలకు ముఖ్యంగా యవ్వనదశలో ఉన్నవారికి ఇది అత్యంత అవసరం. ఉదయం అల్పాహారం తినకుండా స్కూలుకు, ఆఫీసులకు వచ్చిన వారిలో చురుకుదనం మందగించి, చదువుల్లో, పనిలో సామర్థ్యం కొరవడుతున్నట్టు అధ్యయనాల్లో గుర్తించారు. ఉదయాన్నే అల్పాహారం తీసుకుంటే- ఎక్కువసేపు పనిచేసే సామర్ధ్యాన్నిస్తుంది, కొలెస్ట్రాల్ మోతాదును తగ్గించటంతో పాటు మనసును ఆహ్లాదంగా కూడా ఉంచుతుంది. టిఫిన్ తినకపోతే మధ్యాహ్నానికి ఆకలి పెరిగిపోయి నియంత్రణ లేకుండా తినే ప్రమాదమూ ఉంది. కాబట్టి బరువు తగ్గాలని అనుకునేవారు ఉదయం పూట చక్కటి అల్పాహారం తీసుకోవటం మరవరాదు. ఇందులో బలవర్ధకమైన మాంసకృత్తులు, పప్పులతో చేసిన పదార్ధాలు, పీచు ఎక్కువగా ఉండేవి తీసుకోవటం మంచిది. మాంసకృత్తులు కడుపు నిండిన భావన కలిగించి త్వరగా ఆకలి వేయకుండా చూస్తాయి. కాబట్టి అల్పాహారంలో పొట్టుతీయని ధాన్యాలు, కొవ్వు తీసిన పాలు, గుడ్లు, పండ్ల వంటివి ఉండేలా చూసుకోవాలి.
బయటి లంకెలు
వర్గం:పదజాలం వర్గం:ఆహార పదార్థాలు
తర్క శాస్త్రము
క్రమ బద్ధమైన చింతనా ప్రక్రియ ద్వారా సాధారణీకరణలు, ఆధరికి అమూర్తీకరణలు సాధించడంతో సంబంధమున్న విజ్ఞాన శాస్త్రం తర్కం. వివేచనా గుణం గురించి, సాక్ష్య బలం గురించి, ప్రవచనాల ఆపాదనల మీద ఆధారపడే అనుమాన ప్రామాణ్యం గురించి అది అధ్యయనం చేస్తుంది.
అమూర్తీకరించే లక్షణం, అంటే వస్తువుల సారమందుకోవడం బుద్ధికి మూల స్థంబం. విభాగాలను సామస్త్యం తోనూ, వ్యక్తులను సమూహాలతోను సంధానించడం, సాధారణీకరించడం, వర్గీకరించడం, అమూర్తీకరించడం బౌద్ధిక చర్యలో ఎప్పుడూ ఆపాదితమయి ఉంటాయి. ఉదాహరణకు కింది లక్షణాలను గమనించామనుకోండి - దీర్ఘ చతురప ఘనం, కాగిత పదార్థం, ముద్రిత పుటలు, ఏదో ఒకరకమైన బైండింగ్ అర్థవంతమైయిన వార్తావహనం - పత్రిక, కట్టకట్టడం, చాక్‌లేట్ పెట్టె, పుస్తకం వంటి అనేక వస్తువుల్లో వీటిలో ఏవో కొన్ని లక్షణాలు కనిపిస్తాయి. అయితే ప్రస్తావిత లక్షణాలన్నీ పుస్తకానికుంటాయి. కనుక ఈ లక్షణాల నుంచి ఎవరయినా పుస్తకమనే భావాన్ని అమూర్తీకరిస్తారు. అట్లాగే క్రింది లక్షణాల పట్టిక నుండి ఎవరయినా సాధారణీకరించగలుగుతారు - తల, కాలు, మూలకోళ్ళు, ఆధర చట్రం. వాటిలో ఏదో ఒక లక్షణమో అనేక లక్షణాలో జంతువు, మేడమెట్లు, పక్క (బెడ్) మొదలయిన వాటిలో ఉంటాయి. ఈ అంశాల నుండి అమూర్తీకరిస్తే అవన్నీ పక్కకే సరిపోయాయని గుర్తిస్తారు.
తర్కానికి నిశితమైన నిర్వచనమివ్వలేక పోయినా ఒక ప్రతిజ్ఞా వాక్యం నుంచి గాని, అనేక ప్రతిజ్ఞావాక్యాల నుంచిగాని, మరొక ప్రతిజ్ఞా వాక్యాన్ని ఆవశ్యంగా అంగమించడానికి (follows) గాని, నిగమిమడానికి (deduce) గానీ అవసరమైన ఉపాధులను అధ్యయనం చేయడం దాని వృత్తి అనవచ్చు. ఆలోచనా నియమాల అధ్యనాన్ని గూడా తర్కమన్నారు. వివేచన వంటి వాటిద్వారా సాగే ఈ తార్కిక నియంత్రణమే మానవుని తెలివిగా సమస్యలలో తలపడేటట్లు చేస్తుంది. ఆ విధంగా మానవుడు చింతన చేయగలగడం వల్ల తన చింతనకు వివేచనను అనువర్తింపజేసుకోగలగడం వల్లనే అరిస్టాటిల్ అనే గొప్ప గ్రీకు తాత్వికుడు "మానవుడు వివేచనాజీవి" అని నిర్వచించాడు. ప్రత్యయాలను (concept) మాటలను అర్థం చింతనలో అంతర్భావంగా ఉంటుంది. ప్రత్యయమంటే ఒక భావం. అది ఒక వివిక్త వస్తువుకు సంబంధించిన భావంగావచ్చు, అనుభవ నిర్మితమైన అమూర్త లక్షణాలకు సంబంధించినది కావచ్చు. జ్ఞాన వ్యవస్థా నిర్మాణంలో ప్రత్యయాల వినియోగం గురించి, వాటి సక్రమ వినియోగానికి సంబంధించిన నియమాలను గురించి తర్క శాస్త్రం అధ్యయనం చేస్తుంది. మనకి జ్ఞానం ఆమోద యోగ్యమైన విధానంలో కలిగింది అనే చెప్పేదాన్ని ప్రమాణం అంటారు. హైందవ తర్క శాస్త్రంలో 8 ప్రమాణాలున్నాయి. వీటిని అన్నం భట్టు తన తక్క సంగ్రహం, తర్క దీపిక అనే గ్రంథాలలో వివరించాడు. కందుల నాగభూషణం తన వ్యాసంలో వీటి గురించి కొంత సమాచారాన్ని అందించాడు.
చూపు, వినికిడి, వాసన, స్పర్శ, రుచి, ల ద్వారా అంటే పంచేంద్రియాల ద్వారా జ్ఞానాన్ని సంపాదించే విధానాన్ని ప్రత్యక్ష ప్రమాణం అంటారు. ఇందులో పరిశీలకుడు, పరిశీలన వేరు అనే భావం ఇమిడి ఉంది.
రెండో ముఖ్యమైన ప్రమాణం అనుమానం. ఒక హేతువు నుంచి సాధ్యాన్ని నిర్థారించే పద్ధతిలో జ్ఞానాన్ని ఆర్జించే విధానం. తర్క శాస్త్ర బద్ధంగా జరిగితే ఈ జ్ఞానం ఆమోదయోగ్యం అవుతుంది. ఇక్కడ మనం గుర్తుంచుకోవాల్సిన విషయం జ్ఞానార్జనకి మనం ఏ విధానం అనుసరించినా, ప్రత్యేకమైన అర్థాలతో వాడే పదజాలం ఉంటుంది. ప్రత్యేకమైన అర్థంలో వాడే పదాలను (తర్కం, శాస్త్రం, సైన్సు మొదలైన) అపార్థం కలిగించేలా వాడడం లేక అపార్థం చేసుకోవడం సర్వసాధారణం
వాడిన పదానికి పాఠకుడి భావనకి సమన్వయం కుదరాలంటే, పాఠకుడికి ఆలోచన, మననం, వివేచనా అవసరమవుతాయి. భర్తృహరి అటువంటి వర్గానికి చెందని వారి గురించి అబోధోపహతులు అని నిస్పృహ పడతాడు.
కొన్ని ఆమోదయోగ్యమైన "న్యాయ సూత్రాల"ననుసరించి చర్చించి, ఫలితాన్ని (నిగమనాన్ని) నిర్థారించే ఆమోదయోగ్యమైన పద్ధతిని అనుమాన ప్రమానం అంటాము.
మోడో ప్రమాణం అర్థాపత్తి. అందిన సమాచారాన్ని విశ్లేషించి పొంతన లేని విషయాలను ఒక ఉచితమైన ఊహ ద్వారా సమన్వయం చేస్తే ఆ సమన్వయం మనకి కొత్త జ్ఞానాన్ని కలిగిస్తుంది. ఈ విధానాన్ని అర్థాపత్తి అంటాం.
కాంతి కణ రూపంలో ఉంటోందన్న సమాచారాన్ని, తరంగ రూపంలో ఉంటోందన్న సమాచారాన్ని, కాంతి వెలువడే చోటే, చేరే చోట కణ రూపంలోనూ, ప్రయాణం చేసేటప్పుడు తరంగ రూపంలోనూ ఉంటుందని శాస్త్రవేత్తలు సమన్వయం చేయడం ఈ ప్రమాణానికి ఉదాహరణ. అయితే ప్రయోగాల ద్వారా ఈ విషయాన్ని విజ్ఞానశాస్త్రంలో ఋజువు చేసారు.
ఓపిక, జ్ఞానం సరైన ఆధార జ్ఞానం ఉన్న వారెవరైనా ఈ ప్రయోగాలను చేసి చూడవచ్చు. ప్రయోగం చేసి ఋజువు చేస్తే విజ్ఞానశాస్త్రమవుతుంది. ఊహ చేసి వదిలివేస్తే తర్కం అవుతుంది.
చివరగా ఋషులు లేక గురువులు లేక పెద్దలు తమ అసాధారన స్ఫురణ శక్తితో సత్యాన్ని గ్రహించి చెప్తారు. అటువంటి వారి ద్వారా జ్ఞానార్జన జరిగితే దానిని దృష్టి ప్రమాణం అంటారు. న్యూటన్ గురుత్వాకర్షణ సిద్ధాంతం, ఐన్‌స్టీన్ వక్రప్రదేశ సిద్ధాంతం, జన్యుశాస్త్రంలోని, జంట హెలిక్సుల నమూనాలలు ఇటువంటి యోగ దృష్టి వలన సిద్ధించినవే అని కొందరు అనవచ్చు అయితే విజ్ఞాన శాస్త్రంలో ఈ సిద్ధాంతాలు, నమూనాలు ఇచ్చే ఫలితాల్లో మనం పరిక్షించగలిగినవి ఉంటే పరీక్షించి తీరాలి. పరికరాలు లేనిచో అవి అమరే వరకు ఆగి తీరాలి.
మూలాలు
వర్గం:శాస్త్రాలు
సంగం మండలం (నెల్లూరు)
సంగం మండలం ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాలోని మండలం. సంగం, ఈ మండలానికి కేంద్రం.
జనాభా గణాంకాలు
2001 భారత జనాభా లెక్కలు ప్రకారం మండల పరిధిలోని మొత్తం జనాభా 	41,368 -అందులో పురుషులు 	20,619 - స్త్రీలు 	20,749.మొత్తం అక్షరాస్యత శాతం 	63.50% - పురుషులు అక్షరాస్యత శాతం 	71.79% - స్త్రీలు అక్షరాస్యత శాతం  	55.32%
బండి సత్యం
బండి సత్యం తెలంగాణ రాష్ట్రానికి చెందిన తెలుగు సినిమా పాటల రచయిత. 2003లో ‘సండే’ సినిమాతో సినీపాటల రచయితగా తెలుగు సినిమారంగంలోకి అడుగుపెట్టాడు. 2021 వరకు దాదాపు 100కుపైగా సినిమా పాటలు, 200కి పైగా ప్రైవేటు గీతాలను రాశాడు.
జననం, విద్య
సత్యం 1981 డిసెంబరు 12న రాజమౌళి - వనమాల దంపతులకు తెలంగాణ రాష్ట్రం, జయశంకర్ భూపాలపల్లి జిల్లా, చిట్యాల మండలం, చల్లగరిగె గ్రామంలో జన్మించాడు. హన్మకొండ పట్టణంలో డిగ్రీ పూర్తిచేశాడు.
సినిమారంగం
చిన్నప్పటి నుంచే పాటలపై ఆసక్తిని పెంచుకున్న సత్యం, సినీగీత రచయిత చంద్రబోస్‌ ను ఆదర్శంగా తీసుకొని సినిమా పాటల రచయితగా తన ప్రయాణాన్ని సాగించాడు. హైదరాబాదు కి వెళ్ళి సినీ పరిశ్రమలో పరిచయాలు పెంచుకున్నాడు. 2003లో ‘సండే’ సినిమాకు ‘ఎన్ని జన్మలెత్తాలి చెలియా.. నీ చిన్ని మనసు తెలియా’ అనే పాటను తొలి సినిమా పాటగా రాశాడు.
వీటితోపాటు దొరకడు, రిపోర్టర్‌, దొంగప్రేమ, ప్రేమకు దారేది మొదలైన సినిమాలకు పాటలు రాశాడు. ‘ఆనంది’ అనే చిత్రానికి సంగీత దర్శకత్వం కూడా వహించాడు.
టెలివిజన్
దూరదర్శన్‌ లో వచ్చిన ఊహల పల్లకి, ఓ అమ్మకథ, అనురాగ ధార మొదలైన సీరియల్స్‌కు పాటలు రాశాడు. మాటీవీ లో వచ్చిన ‘గుర్తుకొస్తున్నాయ్‌’ షోకోసం పాట కూడా రాశాడు.
బీ.ఎల్‌. వర్మ
'''బీ.ఎల్‌. వర్మ''' ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన 2020లో తొలిసారి రాజ్యసభకు ఎంపీగా ఎన్నికై 7 జులై 2021 నుండి నరేంద్ర మోదీ మంత్రివర్గంలో ఈశాన్య ప్రాంత అభివృద్ధి, సహకార శాఖ సహాయ మంత్రిగా భాద్యతలు నిర్వహిస్తున్నాడు.
రాజకీయ జీవితం
వర్మ బీజేపీలో పార్టీ సామాన్య కార్యకర్తగా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేశాడు. ఆయన ఉత్తరప్రదేశ్ రాష్ట్ర కన్స్ట్రక్షన్ డెవలప్‌మెంట్ కార్పొరేషన్ లిమిటెడ్ (యూపీ సమాజ్ కళ్యాణ్ నిర్మాణ్ నిగమ్) ఛైర్మన్‌గా 2018లో భాద్యతలు నిర్వహించాడు. బీ.ఎల్‌. వర్మ 2020లో జరిగిన రాజ్యసభ ఎన్నికలో బీజేపీ తరపున రాజ్యసభ ఎంపీగా ఎంపీగా ఎన్నికై ఎన్నికై 7 జులై 2021 నుండి నరేంద్ర మోదీ మంత్రివర్గంలో ఈశాన్య ప్రాంత అభివృద్ధి, సహకార శాఖ సహాయ మంత్రిగా భాద్యతలు నిర్వహిస్తున్నాడు.
మూలాలు
వర్గం:భారతీయ జనతా పార్టీ రాజకీయ నాయకులు వర్గం:రాజ్యసభ సభ్యులు
అలెగ్జాండర్ పార్క్స్
అలెగ్జాండ పార్క్స్ (29 డిసెంబరు 1813 – 1890 జూన్ 29) రసాయనశాస్త్రవేత్త. ఆయన పార్కెసిన్ అనే మొదటి ప్లాస్టిక్ ను సృష్టించాడు. ప్లాస్టిక్ యొక్క ఆవిష్కరణతో మన నిత్య జీవితంలో గణనీయమైన మార్పును తెచ్చిన ఘనత ఆధునిక విజ్ఞానశాస్త్రానికే చెందుతుంది. ఈ కృత్రిమ పదార్థాన్ని మొదటి సారిగా 1962 లో లండన్ లో ఆయన ఉత్పత్తి చేసాడు.
జీవిత విశేషాలు
ఆయన తండ్రి ఇత్తడి తాళాలు తయారు చేసేవారు. ఆయన ఎలక్ట్రోప్లేటింగ్ ప్రక్రియకు పేటెంటు హక్కు పొందిన జార్జి, ఎల్కింగ్ టన్ వద్ద పనిచేసారు. అంతకు ముందు ఆయన బిర్మిన్‌గ్రాంలో "మెసెంజర్ అండ్ సన్స్, బ్రాస్ వ్యవస్థాపకులు" అనే సంస్థ వద్ద శిక్షణ పొందారు. ఆయన లోహాలను పోత పోసే విభాగంలో సహాయకారిగా నియమిపబడ్డాడు. అక్కడ ఎలక్ట్రోప్లేటింగ్ ప్రక్రియపై దృష్టి పెట్టాడు. ఆయన కళారూపాలపై ఎలక్ట్రోప్లేటింగ్ విధానం ద్వారా వివిధ లోహాలను పూత పూసే విధానం గూర్చి 1841లో మొదటి పేటెంటు హక్కును పొందాడు. ఆయన పువ్వుల వంటి చక్కని, సున్నితమైన వస్తువులపై ఎలెక్ట్రోప్లేటింగ్ విధానం ఉపయోగించుటకు 1943లో పేటెంటు హక్కును పొందాడు. ఆ పేటెంటు హక్కు వివిధ వస్తువులను పాస్పరస్ (భాస్వరం) తో కూడిన కార్బన్ యొక్క బైసల్ఫైడ్ ద్రావణంలో ముందుగా ముంచి తరువాత సిల్వర్ నైట్రేట్ లో వస్తువును ముంచాలనే విధానానికి యివ్వబడింది. ఆయన చేసిన సాలెగూడు పై వెండి పూతను పూసే విధానం 1944లో ప్రిన్స్ ఆల్బర్ట్ ఇంగ్లాండు లోని ఎల్కిన్‌టన్ సందర్శించినపుడు ఆయన వద్ద ప్రదర్శింపబడింది. మొత్తంమీద ఆయన ఎలక్ట్రోప్లేటింగ్ విధానం, ప్లాస్టిక్ అభివృద్ధి లకు సంబంధించి 66 పేటెంటులు పొందడం జరిగింది.
వ్యక్తిగత వివరాలు
అలెగ్కాండర్ పార్క్స్ బిర్మిన్‌ఘాం లోని సఫోక్ వీధిలో జేమ్స్ పార్క్స్, కెరెన్ హపుచ్ చైల్డ్స్ దంపతులకు నాల్గవ సంతానంగా జన్మిచాడు. పార్క్స్ రెండుసార్లు వివాహం చేసుకున్నాడు. మొదటి వివాహం జానే హెన్షల్ మూరెతో జరిగింది. వారికి నలుగురు కుమారులు, ఇద్దరు కుమార్తెలు ఉన్నారు. ప్రముఖ క్రికెట్ క్రీడాకారుడు "హోవార్డ్ పార్క్స్" అతని మునిమనుమడు. తరువాత ఆయన రెండవ వివాహం అన్న్ రోడెరిక్ తో జరిగింది. వారికి నలుగురు కుమారులు, ఎనిమిదిమందికుమార్తెలూ కలిగారు.
గుర్తింపు
thumb|Blue plaque on the old Birmingham Science Museum. పార్క్స్ కు అనేక గౌరవాలు లభించాయి. డల్‌విచ్ లోని ఆయన ఇంటిపై 2002లో ప్లాస్టిక్ హిస్టోరికల్ సొసైటీ "నీలం ప్లాస్టిక్ ఫలకం"ను ఉంచింది. 2004 లో బిర్మిన్‌గాం సివిక్ సొసైటీ వారు నీలం ఫలకాన్ని జ్ఞాపకార్థం బిర్మిన్‌గాం లోని న్యూషాల్ వీధిలో గల ఎల్కింగ్‌టన్ సిల్వర్ ప్లేటింగ్ వర్క్స్ వద్ద ఉందింది. పార్కెసిన్ వర్క్స్ యొక్క గోదపై ఆయన జ్ఞాపకార్థం ఫలకాన్ని ఉంచారు. 2005 సెప్టెంబరులో అమెరికన్ ప్లాస్టిక్స్ అకాడమీస్ హాల్ ఆఫ్ పేంలో మరణానంతరం చేర్చారు. ఆయనను లండన్ లోని వెస్ట్ నార్వుడ్ సెమటెరీ వద్ద ఖననం చేసారు. 1970లలో ఆయన స్మారకాన్ని తొలగించారు.
ఇతర లింకులు
వర్గం:రసాయన శాస్త్రవేత్తలు వర్గం:1813 జననాలు వర్గం:1890 మరణాలు వర్గం:ఆంగ్ల ఆవిష్కర్తలు
కజానస్
కజానస్ (లాటిన్ Cajanus) పుష్పించే మొక్కలలో ఫాబేసి కుటుంబానికి చెందిన ప్రజాతి.
భారతదేశపు పప్పుధాన్యాలలో ఒకటైన కందులు (Pigeon pea) దీనికి సంబంధించినది.
జాతులు
Cajanus acutifolius Cajanus albicans Cajanus aromaticus కజానస్ కజాన్ - కందులు (Pigeon pea) Cajanus cinereus Cajanus confertiflorus Cajanus crassicaulis Cajanus crassus Cajanus elongatus Cajanus goensis Cajanus grandiflorus Cajanus kerstingii Cajanus lanceolatus Cajanus lanuginosus Cajanus latisepalus Cajanus mareebensis Cajanus marmoratus Cajanus mollis Cajanus platycarpus Cajanus pubescens Cajanus reticulatus Cajanus scarabaeoides Cajanus sericeus Cajanus viscidus
పెద్దాపురం రెవెన్యూ డివిజను
పెద్దాపురం రెవెన్యూ డివిజను, కాకినాడ జిల్లాకు చెందిన ఆదాయ పరిపాలనా విభాగం. పెద్దాపురం నగరంలో ఈ విభాగం ప్రధాన కార్యాలయం ఉంది.
చరిత్ర
కాకినాడ జిల్లా ఏర్పడడంతో మండలాలు 12 నుండి 10 కి తగ్గాయి.
వెలుపలి లంకెలు
వర్గం:కాకినాడ జిల్లా రెవెన్యూ డివిజన్లు
ధారా రామనాథశాస్త్రి
బాల్యం, చదువు
ఇతడు సంప్రదాయక వైదిక కుటుంబంలో జన్మించాడు. ఇతడు 1932, జూన్ 11న ఒంగోలులో సత్యవతమ్మ, వెంకటేశ్వరశాస్త్రి దంపతులకు జన్మించాడు. ఇతని తాత ధారా వెంకట సుబ్బయ్య, తండ్రి వెంకటేశ్వరశాస్త్రి ఇరువురూ నాటకాలలో వేషాలు వేసినవారే. చిన్నప్పటి నుండే నాటకాలు, బుర్రకథలు చూసి ప్రభావితుడయ్యాడు. చీరాల, తెనాలిలలో ప్రాథమిక విద్య పూర్తి చేశాడు. 1947-49 మధ్యకాలంలో గుంటూరు హిందూ కళాశాలలో ఇంటర్మీడియట్ చదువుకున్నాడు. తరువాత బి.ఏ. చదివాడు. మద్రాసు యూనివర్శిటీలో ఎం.ఏ. పూర్తిచేశాడు. 1970లో ఆంధ్ర విశ్వవిద్యాలయం నుండి కె.వి.ఆర్.నరసింహం పర్యవేక్షణలో తెలుగులో కృష్ణకథ అనే అంశం మీద పరిశోధించి పి.హెచ్.డి సాధించాడు.
మరణం
నాట్యావధాన కళాస్రష్ట, బహుముఖ ప్రజ్ఞాశాలి, ప్రముఖ సాహిత్యవేత్త డాక్టర్‌ ధారా రామనాధ శాస్త్రి (85) శనివారం ఆగస్టు 7, 2016 స్థానిక మామిడిపాలెంలోని తన స్వగృహంలో కన్నుమూశారు.
ఉద్యోగం, కుటుంబం
1953లో ఒంగోలులోని సి.ఎస్.ఆర్.శర్మ కాలేజీలో అధ్యాపకుడిగా చేరి 1995 జూన్ నెల వరకు పనిచేశాడు. ఈ నాలుగు దశాబ్దాలలో ఎందరో శిష్యులను తయారు చేశాడు. ఇతని భార్య పేరు సావిత్రి. ఇతనికి ఆరుగురు కుమార్తెలు, ఒక కుమారుడు ఉన్నారు.
నాట్యావధానిగా
నాట్యావధానము అనే నూతన ప్రక్రియను ఇతడు ప్రారంభించాడు. పృచ్ఛకులు సాంఘిక, చారిత్మిక, ఆధ్యాత్మిక, పౌరాణిక అంశాలలో ఏదైనా ఒక సన్నివేశం చెబితే అప్పటికప్పుడు పది నిమిషాలలో ఆ సన్నివేశానికి తగిన ఆహార్యంతో పాత్రోచితంగా నటించడం ఈ అవధానంలో భాగం. అంటే నాట్యావధాని నటుడు, రచయిత, దర్శకుడు, మేకప్‌మేన్ ఈ నలుగురి పని ఒక్కడే చేయగలగాలి. నటన, సాహిత్య సంపద, ఆశుధోరణి తోపాటు ఆ పాత్రలో పరకాయప్రవేశం చేయగలగాలి. ఈ నాట్యావధానాన్ని మొదట 1953లో ఒంగోలులో ప్రారంభించి సుమారు 500కు పైగా ప్రదర్శనలిచ్చి ఎందరో ప్రముఖులను మెప్పించగలిగాడు. ఈతని నాట్యావధానాన్ని ప్రశంసించిన వారిలో పుట్టపర్తి సత్యసాయిబాబా, కంచి పీఠాధిపతి జయేంద్ర సరస్వతి, పండిట్ రవిశంకర్, ఎ.ఎస్.రామన్, హరీంద్రనాథ్ చటోపాధ్యాయ, పృథ్వీరాజ్ కపూర్, బలరాజ్‌ సహానీ, భారత రాష్ట్రపతి వి.వి.గిరి, ఎన్.టి.రామారావు మొదలైనవారు అనేకులు ఉన్నారు.
రచయితగా
ఇతడు కేవలం నాట్యావధానంతోనే సరిపెట్టకుండా రచనలు కూడా చేశాడు. ఇతని రచనలు:
మూలాలు
వర్గం:తెలుగు రచయితలు వర్గం:1932 జననాలు వర్గం:2016 మరణాలు వర్గం:అవధానులు
పాలకొల్లు పురపాలక సంఘం
చరిత్ర
పాలకొల్లు 1919 ఏప్రియల్ లో 3 గ్రేడ్ తో పురపాలక సంస్థగా ఏర్పడింది.1965 ఆగస్టులో మొదటి గ్రేడ్ పురపాలక సంస్థగా ఏర్పడింది.2019 పురపాలక సంఘం ఎన్నికలకు పులపల్లి గ్రామ పంచాయతీ, ఉల్లంపర్రు గ్రామ పంచాయతీ, పాలకొల్లు రూరల్ ఏరియాలు నగరంలో విలీనం చేయాలని ప్రతిపాదనలు అమలులో ఉన్నాయి. పాలకొల్లు పట్టణం మునిసిపాలిటిలో 2020 జనవరి 7లో ఐదు గ్రామ పంచాయతీలలో ఉన్న ఏడు గ్రామాలను పాలకొల్లులో విలీనం చేసారు. పాలకొల్లులో గ్రామాలను విలీనం చేయక ముందు 4.68 కిలోమీటర్ల పరిధిలో 31 వార్డులతో 61284 (2011 జనాభా లెక్కల ప్రకారం) జనాభా ఉండే వాళ్ళు ప్రస్తుతం 7 గ్రామాల విలీనం చేయడం వలన ఈ ఏడూ గ్రామాల విస్తీర్ణం 20.08 కిలోమీటర్లలో ఉన్న 42,932 జనాభా పాలకొల్లు మునిసిపాలిటి పరిధిలోకి వచ్చారు ప్రస్తుతం పాలకొల్లు మునిసిపాలిటి 7 గ్రామాల విలీనం తరువాత 24.68 కిలోమీటర్ల విస్తీర్ణంలో 35 వార్డులతో 104216 (2011 జనాభా లెక్కల ప్రకారం) జనాభా ఉన్నారు. లక్ష జనాభా దాటడం వలన పాలకొల్లు అమృత్ పదకానికి ఎంపిక అయ్యి నగరాల జాబితాలోకి అడుగుపెట్టింది. పాలకొల్లు మునిసిపలిటీలో 100 సంవత్సరాలలో మొదటిసారిగా విలీనం ప్రక్రియ జరిగింది. పశ్చిమగోదావరి జిల్లలో ప్రస్తుతం ఏలూరు, భీమవరం, తాడేపల్లిగూడెం తరువాత పాలకొల్లు నాల్గవ అతిపెద్ద నగరంగా ఉంది.
జనాభా గణాంకాలు
2001 జనాభా లెక్కల ప్రకారం 57,317 గా ఉన్న పట్టణ జనాభా 2011 జనాభా లెక్కల ప్రకారం 61,284 కు పెరిగింది. గత దశాబ్దంలో 0.93% పెరిగింది. లింగ నిష్పత్తి 1000 మగవారికి 1024 స్త్రీలు. అక్షరాస్యత రేటు 100% ఉంది. పురుష జనాభాలో 51% ఉండగా స్త్రీ జనాభాలో 49% అక్షరాస్యులు ఉన్నారు.
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా వల్లభనేని నారాయణ మూర్తి, వైస్ చైర్మన్‌గా కరినేని రోజా రమణి పనిచేస్తున్నారు.
పట్టణంలోని దర్శనీయ ప్రదేశాలు/దేవాలయాలు
thumb|250px|క్షీరారామలింగేశ్వరస్వామి ఆలయము లోపల|alt= ఆంధ్ర ప్రదేశ్‌లో పంచారామాలుగా ప్రసిద్ధి చెందిన 5 పుణ్యక్షేత్రాలలో పాలకొల్లు ఒకటి. శ్రీరాముడు సీతమ్మ వార్ల స్వహస్తాలతో ప్రతిష్ఠితమైన ప్రసిద్ధ క్షీరారామలింగేశ్వరస్వామి దేవాలయం ఇక్కడే ఉంది. ఇక్కడి మందిరాన్ని చాళుక్యుల కాలంలో, 10 - 11 శతాబ్దులలో, నిర్మించారు. ఈ గుడి గోపురం 9 అంతస్తులతో 125 అడుగుల ఎత్తుతో దర్శనమిస్తుంది. దీనికి కొద్ది దూరంలో ఒక చెరువు ఉన్నది గోపుర నిర్మాణసమయంలో ఒక్కొక్క అంతస్తు నిర్మితమైన తరువాత దాని చుట్టూ మట్టినిపోస్తూ దానిపై రాకపోకలతో రెండవ అంతస్తు నిర్మాణం చేసేవారట ఆవిధంగా మట్టి తీయగా ఏర్పడినదే ఈ చెరువు (ప్రస్తుతం దీనిని రామగుండం అని పిలుస్తున్నారు). ఆంధ్ర ప్రదేశ్‌లో ఎత్తయిన, చోళ రాజుల శిల్పకళా రీతులను అద్భుతంగా చూపే గోపురాలలో ఇది ఒకటి.
ఇతర వివరాలు
ఈ పురపాలక సంఘం 4.75.చ.కి.మీ.విస్తీర్ణం కలిగి ఉంది.17 రెవెన్యూ వార్డులు,31 ఎన్నికల వార్డులు ఉన్నాయి.ఈ పురపాలక సంఘంలో 16752 గృహాలు ఉన్నాయి.1 ప్రభుత్వ ఆసుపత్రి, 2 మార్కెట్లు, 2 ఇ సేవా కేంద్రాలు,6 ఉన్నత పాఠశాలలు,22 ప్రాథమిక పాఠశాలలు,1పబ్లిక్ పార్క్ ఉంది.
వెలుపలి లంకెలు
వర్గం:పాలకొల్లు వర్గం:పశ్చిమ గోదావరి జిల్లా పురపాలక సంఘాలు
చేజెర్ల మండలం
చేజెర్ల మండలం ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాలోని మండలం. చేజెర్ల, ఈ మండల కేంద్రం.
జనాభా గణాంకాలు
2011 భారత జనాభా  లెక్కలు ప్రకారం మండల పరిధిలోని మొత్తం జనాభా 	34,630 -అందులో పురుషులు 	17,784 - స్త్రీలు 	16,846 అక్షరాస్యత శాతం మొత్తం  	62.83% - పురుషులు అక్షరాస్యత శాతం	72.82% - స్త్రీలు అక్షరాస్యత శాతం	52.64%
భగ్గుపూర్ బెట్
భౌగోళికం, జనాభా
భగ్గుపూర్ బెట్ (Bhaggupur Bet) (15) అన్నది అమృత్‌సర్ జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 202 ఇళ్లతో మొత్తం 1143 జనాభాతో 287 హెక్టార్లలో విస్తరించి ఉంది. సమీప పట్టణమైన Raja sansi అన్నది 12 కి.మీ. దూరంలో ఉంది. గ్రామంలో మగవారి సంఖ్య 599, ఆడవారి సంఖ్య 544గా ఉంది. షెడ్యూల్డ్ కులాల సంఖ్య 993 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37178.
విద్యా సౌకర్యాలు
గ్రామంలో 1 ప్రభుత్వ బాలబడులుఉంది గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Bhindi aulakh)గ్రామానికి 5 నుంచి 10 కిలోమీటర్ల లోపే ఉంది. సమీపమాధ్యమిక పాఠశాల (Bhindi saidan)గ్రామానికి 5 నుంచి 10 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Bhindi aulakh)గ్రామానికి 5 నుంచి 10 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపప్రత్యామ్నాయ ఔషధ ఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపఆసుపత్రిగ్రామానికి 5 నుంచి 10 కిలోమీటర్ల లోపే ఉంది. సమీపపశు వైద్యశాలలుగ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 సంచార వైద్య శాలలుఉంది సమీపకుటుంబ సంక్షేమ కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో ఉంది చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం వస్తుంది. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు)గ్రామంలో ఉంది. పబ్లిక్ ఫోన్ ఆఫీసుగ్రామంలో లేదు.సమీపపబ్లిక్ ఫోన్ ఆఫీసుగ్రామానికి 5 నుంచి 10 కిలోమీటర్ల లోపే ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో ఉంది. టాక్సీలుగ్రామంలో లేదు.సమీపటాక్సీలు గ్రామానికి 10 కిలోమీటర్ల కన్నా దూరంలో ఉంది ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవే గ్రామానికి 10 కిలోమీటర్ల కన్నా దూరంలో ఉంది. గ్రామం ప్రధాన జిల్లా రోడ్డుతో అనుసంధానం కాలేదు.సమీపప్రధాన జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.. గ్రామం ఇతర జిల్లా రోడ్డుతో అనుసంధానం కాలేదు.సమీపఇతర జిల్లా రోడ్డు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో ఉంది. స్వయం సహాయక బృందంగ్రామంలో ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం)గ్రామంలో ఉంది. అంగన్ వాడీ కేంద్రం (పోషకాహార కేంద్రం)గ్రామంలో ఉంది. ఇతర (పోషకాహార కేంద్రం)గ్రామంలో లేదు.సమీపఇతర (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది ఆశా (గుర్తింపు పొందిన సామాజిక ఆరోగ్య కార్యకర్త)గ్రామంలో ఉంది. ఆటల మైదానం గ్రామంలో లేదు.సమీపఆటల మైదానం గ్రామానికి 5 నుంచి 10 కిలోమీటర్ల లోపే ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.
విద్యుత్తు
విద్యుత్ సరఫరాగ్రామంలో ఉంది.
భూమి వినియోగం
భగ్గుపూర్ బెట్ (Bhaggupur Bet) (15) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ
భగ్గుపూర్ బెట్ (Bhaggupur Bet) (15) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): Wheat,Rice,Maize
మూలాలు
వర్గం:అమృత్ సర్ జిల్లా గ్రామాలు
అంతిమ్ : ది ఫైనల్ ట్రూత్
అంతిమ్ : ది ఫైనల్ ట్రూత్ 2021లో విడుదల కానున్న హిందీ సినిమా. సల్మాన్‌ ఖాన్‌ ఫిల్మ్స్‌, జీ స్టూడియో బ్యానర్ పై సల్మాన్ ఖాన్ నిర్మించిన ఈ సినిమాకు మహేష్ మంజ్రేక‌ర్ దర్శకత్వం వహించాడు. సల్మాన్ ఖాన్, ఆయుష్ శర్మ, మహిమ ప్రధాన పాత్రల్లో నటించిన ఈ సినిమా ఫస్ట్ లుక్ పోస్టర్ ను 7 సెప్టెంబర్ 2021న విడుదల చేశారు. ఈ సినిమా ట్రైలర్‌ను అక్టోబర్ 26న విడుదల విడుదల చేసి, సినిమా నవంబరు 26న విడుదల కానుంది.
సాంకేతిక నిపుణులు
హితేశ్‌ మోదక్‌
షంషుద్దీన్ ముహమ్మద్
తెలుగు నాట కౌముదిగా ప్రసిద్ధిగాంచిన షంషుద్దీన్ వృత్తిరిత్యా అధ్యాపకుడు అయినా ప్రవృత్తిరిత్యా, కవి, నవలాకారుడు, పాత్రికేయుడు, చరిత్రకారుడు,విమర్శకుడు అనువాదకుడు. ఆయన రాసిన వేలాది సాహితీ సమీక్షలు, వందలాది సాహిత్య వ్యాసాలు ఇంకా వెలుగులోకి చూడాల్సిందే ఉంది. మొత్తం మూడు నవలలు, అనేక అనువాదాలు, ‘అల్విదా’ పేరుతో కవితా సంకలనం అచ్చులో ఉన్నా అసంఖ్యాకంగా ఉన్న ఆయన రచనలు  ఇంకా అముద్రితంగానే మిగిలి పోయాయి. తెలుగు, హిందీ, ఉర్దూ, ఆంగ్ల బాషలలో అపారమైన పాండిత్యం  కలిగిన కౌముది కేవలం కవి రచయిత గానే కాకుండా గేయ రచయితగా కూడా ప్రసిద్దులు.
కౌముది అసలు పేరు షంషుద్దీన్ ఖమ్మం జిల్లా ఎరుపాలెం మండలం మీనవోలు గ్రామం లో జన్మించిన అతను పందొమ్మిది వందల అరవయ్యో దశకం (1966) నుండే పాత్రికేయుడిగా విశాలాంధ్ర దినపత్రికలో పనిచేసాడు. చాలీ చాలని వేతనం తో అతను ఒక వైపు కవితా వ్యాసంగాన్ని కొనసాగిస్తూనే మరోవైపు కుటుంబ బాధ్యతల లో సతమతం అయ్యాడు. కవిగా,అనువాదకుడిగా,పలుభాషల్లో ప్రావిణ్యం సంపాదించి ప్రపంచ సాహిత్యాలను ఔపోసన పట్టిన ఆయన గడిచిన ఇదు  దశాబ్దాల కాలం లో సమకాలీన అంశాల మీద విస్తృతంగా రాస్తూ అనేక స్వతంత్ర అనువాద రచనలు సమాంతరంగా కొనసాగించాడు. మొదటి నుండీ అభ్యుదయ రచయితల సంఘం లో పనిచేస్తూ, ఖమ్మం జిల్లా రచయితల సంఘ కార్యకలాపాల భాగం అవుతూ కవిగా విమర్శకుడిగా తన సాహితీ ప్రస్థానాన్ని కొనసాగించాడు.
ఎం. వి. ఎస్. హరనాథ రావు
'''ఎం. వి. ఎస్. హరనాథ రావు''' (జూలై 27, 1948 - అక్టోబర్ 9, 2017) నాటక రచయిత, సినీ మాటల రచయిత, నటుడు. 150 సినిమాలకు పైగా సంభాషణలు రాశాడు. ప్రతిఘటన, భారతనారి, అన్న, అమ్మాయి కాపురం ఆయన సంభాషణలు రాసిన సినిమాలు. ఈ నాలుగు సినిమాలకు ఆయనకు నంది పురస్కారాలు దక్కాయి. 20 కి పైగా సినిమాల్లో నటించాడు. ఈయన తమ్ముడు మరుధూరి రాజా కూడా సంభాషణల రచయిత.
బాల్యం, విద్యాభ్యాసం
హరనాథ రావు 1948 జూలై 27 న గుంటూరులో జన్మించాడు. ఆయన తండ్రి రంగాచార్యులు గుమాస్తాగా పనిచేసేవాడు. తల్లి సత్యవతి దేవి సంగీత ఉపాధ్యాయురాలు. ప్రాథమిక విద్యాభ్యాసం గుంటూరులో జరిగింది. చదువుకుంటున్నప్పుడే తండ్రితో కలిసి పౌరాణిక నాటకాలు చూసేవాడు. మూడో తరగతి నుంచే నాటకాల్లో నటించడం ప్రారంభించాడు. తల్లి ప్రభావంతో ఆయనకు సంగీతం మీద కూడా ఆసక్తి కలిగింది. తల్లి ఉద్యోగ రీత్యా ఒంగోలుకు మారడంతో ఈయన కూడా ఒంగోలు చేరి శర్మ కళాశాలలో చదివాడు.
నాటకరంగం
ఒంగోలులో శర్మ కాలేజీలో చదువుతున్నపుడు నాటకాల్లో బాగా పాల్గొనేవాడు. ఆయన రాసిన మొట్టమొదటి నాటకం రక్తబలి. హరనాథ రావు దర్శకుడు టి. కృష్ణ కళాశాల రోజుల నుంచి మంచి స్నేహితులు. ఒకసారి ఇద్దరూ కలిసి అనేక నాటకాలు వేశారు. వారిద్దరూ కలిసి విజయవాడలో నాటకోత్సవాలు చూసి స్ఫూర్తి పొంది తాము కూడా మంచి నాటకాన్ని రాయాలనుకున్నారు. హరనాథ రావు దాదాపు రెండు సంవత్సరాల పాటు పరిశోధన చేసి జగన్నాథ రధచక్రాలు అనే నాటకం రాశాడు. భగవంతుని యొక్క ఉనికిని గురించి తాత్వికంగా చర్చించిన నాటకం ఇది. ఇది రాయటానికి ఈయనకు రెండేళ్ళు పట్టింది. ఈ నాటకం కొడవటిగంటి కుటుంబరావు, గోరా, ఆత్రేయ ప్రశంసలు పొందింది. ఉత్తమ నాటకంగా కన్యా వరశుల్కం ఆంధ్రప్రదేశ్ సాంస్కృతిక శాఖ నుండి పురస్కారం అందుకున్నారు. 6 నాటకాలు, 10 నాటకాలకు రచన, దర్శకత్వం చేసారు, వాటిలో నటించారు.
సినిమా రంగం
హరనాథ రావు తన స్నేహితుడైన టి. కృష్ణ ద్వారా సినీ పరిశ్రమలో 1985 లో రచయితగా అడుగుపెట్టాడు. ఒక్క సినిమా మినహాయించి ఆయన తీసిన అన్ని సినిమాలకు హరనాథ రావే సంభాషణలు రాశాడు. మరో వైపు కొన్ని సినిమాలలో కూడా నటించాడు.
తన 40 ఏళ్ళ సినీ ప్రస్థానంలో 80 చిత్రాలకు రచయతగా, నటుడిగా 40 చిత్రాలకు పనిచేసారు. కె.విశ్వనాధ్, కె.రాఘవేంద్రరావు, దాసరి నారాయణరావు, కోడి రామకృష్ణ, ఎ.కోదండరామిరెడ్డి, సురేష్ కృష్ణ వంటి దిగ్గజ దర్శకులతో పనిచేసిన అనుభవం ఈయన సొంతం. రచయితగా సినిమాల్లో, రంగస్థలంలో ఎన్నో పురస్కరాలు అందుకున్నాడు.
మరణం
హరనాథ రావు అక్టోబరు 9, 2017 న గుండెపోటుతో ఒంగోలులో మరణించాడు.
బయటి లింకులు
వర్గం:తెలుగు నాటక రచయితలు వర్గం:తెలుగు సినిమా నటులు వర్గం:తెలుగు సినిమా రచయితలు వర్గం:నంది ఉత్తమ కథా రచయితలు వర్గం:1948 జననాలు వర్గం:2017 మరణాలు వర్గం:తెలుగు రంగస్థల నటులు వర్గం:గుంటూరు జిల్లా సినిమా రచయితలు వర్గం:గుంటూరు జిల్లా సినిమా నటులు వర్గం:గుంటూరు జిల్లా రంగస్థల నటులు వర్గం:గుంటూరు జిల్లా నాటక రచయితలు
రాపూరు మండలం
రాపూరు మండలం, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాకు చెందిన మండలం.ఈ మండలానికి రూపూరు కేంద్రం.
మేడసాని మోహన్
మేడసాని మోహన్ (జ.1955 ఏప్రిల్ 19) ప్రముఖ అవధాని. సుమారు 600 పైగా అష్టావధానాలు చేశాడు. సహస్రావధానం, పంచ సహస్రావధానం కూడా చేసిన ఘనత ఇతనిది. ప్రస్తుతం అతను తిరుమల తిరుపతి దేవస్థానం నిర్వహించే అన్నమాచార్య ప్రాజెక్టుకు డైరెక్టరుగా వ్యవహరిస్తున్నాడు. అతని స్వస్థలం చిత్తూరు జిల్లా, చంద్రగిరి మండలం, నడింపల్లి గ్రామం. తల్లిదండ్రులు అయ్యన్న నాయుడు, లక్ష్మమ్మ. ఎనిమిదో తరగతి నుంచే అతనికి తెలుగు, సంస్క్రత సాహిత్యం మీద ఆసక్తి కలిగింది. శివానంద మౌని అనే అవధూత ద్వారా ఆధ్యాత్మిక జ్ఞానాన్ని పొందాడు. విద్యార్థి దశ నుంచి యోగా సాధన చేసి జ్ఞాపకశక్తిని మెరుగు పరుచుకున్నాడు. పదిహేనేళ్ళ వయసులో అవధానం చేసి పండితులచే ప్రశంసలందుకున్నాడు. 1978 లో శ్రీ వేంకటేశ్వర విశ్వవిద్యాలయం నుంచి తెలుగులో ఎం.ఏ పట్టా అందుకున్నారు. తరువాత మద్రాసు విశ్వవిద్యాలయం నుంచి అన్నమాచార్య కీర్తనలపై పరిశోధన చేసి పీ.హెచ్.డీ పట్టా పొందాడు.
పదవులు
తి.తి.దే నిర్వహిస్తున్న అన్నమాచార్య ప్రాజెక్టు, ఆళ్వార్ దివ్య ప్రబంధం ప్రాజెక్టు, శ్రీమద్భగవద్గీత ప్రాజెక్టులకు డైరెక్టరుగా వ్యవహరిస్తున్నాడు. అహోబిలం మఠం ఆస్థాన పండితునిగా వ్యవహరిస్తున్నాడు.
మూలాలు
వర్గం:తెలుగు కవులు వర్గం:1955 జననాలు వర్గం:చిత్తూరు జిల్లా అవధానులు
నీలాంబరి
నీలాంబరి అదే పేరుతో ఉన్న ఒక కన్నడ హారర్ సినిమాకు తెలుగు డబ్బింగ్. ఈ చిత్రం 2002లో విడుదలయ్యింది. తెలుగు సినిమాకు వెన్నెలకంటి పాటలు, మాటలు వ్రాశాడు.
మూలాలు
వర్గం:డబ్బింగ్ సినిమాలు వర్గం:భయానక చిత్రాలు వర్గం:రమ్యకృష్ణ నటించిన చిత్రాలు వర్గం:సుమన్ నటించిన చిత్రాలు వర్గం:రంగనాథ్ నటించిన చిత్రాలు
ఎన్.టి.ఆర్ కళా పరిషత్, ఒంగోలు
ఎన్టీఆర్ కళా పరిషత్ ఒంగోలు పట్టణంలోనున్న కళా పరిషత్తు. భారతీయం కళార్చన పేరుతో వివిధ సాంస్కృతిక కార్యక్రమాలను నిర్వహిస్తున్నారు.
విశేషాలు
ఎన్టీఆర్ కళా పరిషత్ జనవరి 18 నుండి ఒంగోలు నందు ఒక నాటకం ఉత్సవం నటుడు రాజకీయవేత్తగా మారిన ఎన్టీ రమారావు వర్ధంతి సందర్భంగా జరిగింది.
రాష్ట్రంలోని వివిధ ప్రాంతాల నుంచి వచ్చిన, నిజ జీవితంలో రెండు ప్రజల హృదయాలను గెలుచుకుంది చేసిన ప్రముఖ రంగ స్థల విగ్రహం పుష్ప నివాళులను చెల్లించిన తర్వాత 16 రోజుల పండుగ పాలుపంచుకుంటారు, దాని వ్యవస్థాపకుడు ఈదర హరిబాబు విలేఖరులకు చెప్పారు.
ముఫై ఏడు నాటకాలు, ఐదు వర్గాలు కింద, ప్రత్యేకంగా రూపొందించిన దశలో 360 థియేటర్ 'పై పివిఆర్ మున్సిపల్ బాయ్స్ హైస్కూల్ సాంస్కృతిక సంస్థ యొక్క 14 వ వార్షిక వేడుకల సందర్భంగా జరిగాయి థియేటర్ ప్రేమికులకు ఒక ఏకైక అనుభవం ఇవ్వాలని ఇల ప్రదర్శించారు.
ఎన్టీఆర్ జీవితకాల సాఫల్య పురస్కారం ప్రదర్శనలొ పాల్గొన్న ప్రముక నటుడు డాక్టర్ ఎం. మురళీ మోహన్ గారికి ఇవ్వటం జరిగింది
ముగింపు రోజున స్పార్క్ తార బృందంలో సభ్యులు కలిసి గురజాడ అప్పారావు యొక్క కన్యాశుల్కాన్ని ప్రజా నాట్య మండలి గౌరవాధ్యక్షురాలు నల్లూరి వెంకటేశ్వర్లు చురుకుగా కార్యక్రమ నిర్వహణలో పాల్గొన్నారు.
మానవ విలువలు ప్రోత్సహించడానికి ఒక బిడ్ను లో, దాని సోదర సంస్థ భారతీయం కార్యక్రమాలు వరుసగా ప్రతి రోజు యోగ ప్రారంభించి, మనస్సుగల ప్రజలు జీవితంలో ఆనందం నింపేలా వివిధ కర్యక్రమాలు ఏర్పాటు చేస్తారు. పాఠశాల, కళాశాల విద్యార్థులలొ విభిన్న ప్రతిభలు గల వారిని కార్యక్రమాల ద్వారా వెలుగులోకి తీసుకొచ్చారు. పిల్లలు, యువత ఒంగోలు డిక్లరేషన్ 2015 తర్వాత ముందుకు మార్గంలో సలహాలను ఇవ్వడం మిలీనియం అభివృద్ధి లక్ష్యాల కోసం సెటప్ చేసినప్పుడు తలపెట్టడం జరిగింది.
మొదటిసారి, "ఒక పుస్తక ఉత్సవం" విభిన్న రకాల అంశాల పై మంచి పుస్తకాలు చదివే ప్రస్తుత తరానికి ఆసక్తి రేకెత్తించేలా కార్యక్రమాలు నిర్వహించారు అని పుస్తక ఎక్స్పో డివిజన్ ఇన్చార్జి సి.ఎ ప్రసాద్ చెప్పారు.
ఎన్.టి.ఆర్ కళా పరిషత్, ఒంగోలు - 2016
ఎన్.టి.ఆర్ కళా పరిషత్, ఒంగోలు వారి ఆధ్వర్యంలో జరుగుతున్న 17వ జాతీయ సాంస్కృతికోత్సవాలు జనవరి 18, 2016 నుండి ఫిబ్రవరి 6, 2016 వరకు ఒంగోలులోని పి.వి.ఆర్. గ్రౌండ్స్ లో జరిగాయి.
ఇతర లింకులు
వర్గం:సంస్థలు వర్గం:తెలుగు నాటకరంగం వర్గం:తెలుగు నాటకరంగ పరిషత్తులు
D/O వర్మ
D/O వర్మ (డాటరాఫ్ వర్మ) సినిమా ఖాజా పాషా దర్శకత్వంలో 2013లో విడుదలైన చిత్రం. వెన్నెల కిషోర్, నవీన జాక్సన్, కవిత ఆరస్, ఉత్తేజ్, జీవా నటించిన ఈ సినిమాలో రోజా ఒక ముఖ్యమైన పాత్రలో నటించారు. ఈ సినిమాని నరేందర్ రెడ్డి బొక్క నిర్మించారు. ఆదేశ్ రవి ఈ సినిమాకి సంగీతాన్ని అందించగా పి.జి. వింద సినిమాటోగ్రాఫర్ గా పనిచేశారు.
కథ
రామ్ గోపాల్ వర్మ (వెన్నెల కిషోర్) రేడియో జాకీగా పనిచేస్తూ వుంటాడు. అతనికి లేడి ఫ్యాన్స్ ఎక్కువగా ఉండడంతోపాటు, కాస్త అమ్మాయిల పిచ్చి కూడా ఉంటుంది. రేడియో జాకీగా పనిచేస్తున్న అతనికి ఒక బెంగాలీ అమ్మాయి దీక్ష (నవీన జాక్సన్) ఫోన్ చేసి తన తల్లిని మోసం చేసి వెళ్ళిపోయిన తండ్రి కోసం వెతుకుతున్నానని, తను హైదరాబాద్ లో ఉంటున్నాడని కానీ తను ఎవరో ఎలా ఉంటాడో మాత్రం తెలియదని చెబుతుంది.